
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«21» чэрвеня 2022 г.
	         № 12
	   г. Мінск




Аб Праграме сумесных дзеянняў 
дзяржаў – членаў Еўразійскага эканамічнага саюза 
ў сферы абароны правоў спажыўцоў 

З мэтай рэалізацыі пункта 4.12.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, а таксама палажэнняў раздзела XII Дагавора аб Еўразійскім эканамічным саюзе ад 29 мая 2014 года:
1. Зацвердзіць прыкладзеную Праграму сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў (далей – Праграма).
2. Урадам дзяржаў – членаў Еўразійскага эканамічнага саюза ва ўзаемадзеянні з Еўразійскай эканамічнай камісіяй у рамках кампетэнцыі забяспечыць выкананне плана мерапрыемстваў па рэалізацыі Праграмы (дадатак да Праграмы).
3. Еўразійскай эканамічнай камісіі праінфармаваць Еўразійскі міжурадавы савет аб выніках рэалізацыі Праграмы ў першым паўгоддзі 2026 г. 
4. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза 


Члены Еўразійскага міжурадавага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	
	
	
	
	





ЗАЦВЕРДЖАНА
распараджэннем Еўразійскага міжурадавага савета
ад 21 чэрвеня 2022 г. № 12


ПРАГРАМА 
сумесных дзеянняў дзяржаў – членаў Еўразійскага 
эканамічнага саюза ў сферы абароны правоў спажыўцоў
I. Агульныя палажэнні
1. Гэта Праграма ўяўляе сабой сукупнасць агульных падыходаў і комплекс мер дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), накіраваных на развіццё і рэалізацыю асноўных напрамкаў узгодненай палітыкі ў сферы абароны правоў спажыўцоў у рамках Саюза.
2. Гэта Праграма распрацавана ў адпаведнасці з пунктам 4.12.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага саюза ад 11 снежня 2020 г. № 12, і грунтуецца на палажэннях Дагавора аб Еўразійскім эканамічным саюзе ад 29 мая 
2014 года (далей – Дагавор).
3. Пры распрацоўцы гэтай Праграмы ўлічваліся:
а) заканадаўства дзяржаў-членаў у сферы абароны правоў спажыўцоў;
б) Кіруючыя прынцыпы Арганізацыі Аб’яднаных Нацый для абароны правоў спажыўцоў, прынятыя Генеральнай Асамблеяй ААН 22 снежня 2015 г. рэзалюцыяй № A/RES/70/186; 
в) рэкамендацыі Еўразійскай эканамічнай камісіі (далей – Камісія), прынятыя ў адпаведнасці з палажэннямі Пратакола аб правядзенні ўзгодненай палітыкі ў сферы абароны правоў спажыўцоў (дадатак № 13 да Дагавора);
г) вопыт правядзення дзяржавамі-членамі ўзгодненай палітыкі ў сферы абароны правоў спажыўцоў у рамках Саюза, які адлюстраваны ў аглядах, падрыхтаваных Кансультатыўным камітэтам па пытаннях абароны правоў спажыўцоў дзяржаў – членаў Еўразійскага эканамічнага саюза (далей – Кансультатыўны камітэт).
4. Гэта Праграма вызначае канцэптуальныя асновы развіцця супрацоўніцтва ў сферы абароны правоў спажыўцоў у рамках Саюза і не ўплывае на абавязацельствы, прынятыя дзяржавамі-членамі ў рамках Пагаднення аб гарманізацыі заканадаўства дзяржаў – членаў Еўразійскага эканамічнага саюза ў сферы фінансавага рынку 
ад 6 лістапада 2018 года.
II. Мэты, задачы і тэрміны рэалізацыі Праграмы
5. Мэтай гэтай Праграмы з’яўляецца забеспячэнне стварэння ў дзяржавах-членах умоў для правядзення ўзгодненай палітыкі ў сферы абароны правоў спажыўцоў і рэалізацыі прынцыпу аднолькавай прававой абароны спажыўцоў, прадугледжаных артыкулам 60 Дагавора. 
6. Задачамі гэтай Праграмы з’яўляюцца:
а) арганізацыя сумесных дзеянняў дзяржаў-членаў для забеспячэння аднолькавай абароны спажывецкіх правоў грамадзян шляхам уліку інтарэсаў спажыўцоў пры правядзенні ўзгодненай палітыкі ў галінах эканомікі, вызначаных Дагаворам і міжнароднымі дагаворамі ў рамках Саюза (далей – улік інтарэсаў спажыўцоў);
б) забеспячэнне інфармацыйнага абмену паміж упаўнаважанымі органамі дзяржаў-членаў у сферы абароны правоў спажыўцоў (далей – упаўнаважаныя органы);
в) выпрацоўка агульных падыходаў дзяржаў-членаў у сферы абароны правоў спажыўцоў з улікам нормаў міжнароднага права і агульных прынцыпаў, выпрацаваных у рамках Саюза ў гэтай сферы;
г) правядзенне сумесных мерапрыемстваў, накіраваных на асвету грамадзян дзяржаў-членаў у сферы абароны правоў спажыўцоў, а таксама на фарміраванне навыкаў рацыянальнага і ўстойлівага спажывання;
д) стварэнне спрыяльных умоў для ўкаранення даступных сродкаў прававой абароны, уключаючы прадастаўленне кансультацый і выкарыстанне альтэрнатыўных механізмаў вырашэння трансгранічных спрэчак з удзелам спажыўцоў з прыцягненнем аб’ектаў гаспадарання, грамадскіх аб’яднанняў і арганізацый спажыўцоў дзяржаў-членаў.
7. Рэалізацыя гэтай Праграмы ажыццяўляецца ў адпаведнасці з планам мерапрыемстваў згодна з дадаткам. 
III. Адказныя за рэалізацыю Праграмы
8. Рэалізацыя гэтай Праграмы забяспечваецца наступнымі ўпаўнаважанымі органамі: 
у Рэспубліцы Арменія – Міністэрства эканомікі Рэспублікі Арменія, Камісія па ахове канкурэнцыі Рэспублікі Арменія;
у Рэспубліцы Беларусь – Міністэрства антыманапольнага рэгулявання і гандлю Рэспублікі Беларусь; 
у Рэспубліцы Казахстан – Міністэрства гандлю і інтэграцыі Рэспублікі Казахстан; 
у Кыргызскай Рэспубліцы – Міністэрства эканомікі і камерцыі Кыргызскай Рэспублікі, Служба антыманапольнага рэгулявання пры Міністэрстве эканомікі і камерцыі Кыргызскай Рэспублікі; 
у Расійскай Федэрацыі – Федэральная служба па наглядзе ў сферы абароны правоў спажыўцоў і дабрабыту чалавека; 
іншыя зацікаўленыя ўпаўнаважаныя органы (у рамках устаноўленай кампетэнцыі).
IV. Стварэнне арганізацыйнай асновы для фарміравання механізма ўліку інтарэсаў спажыўцоў
9. Дзяржавы-члены прымаюць меры па ўдасканаленні прававога рэгулявання ў сферы абароны правоў спажыўцоў, у тым ліку пры дапамозе фарміравання механізма ўліку інтарэсаў спажыўцоў і падрыхтоўкі прапаноў, накіраваных на рашэнне актуальных пытанняў інтэграцыі і ўдасканалення права Саюза ў сферы абароны правоў спажыўцоў.
10. Фарміраванне механізма ўліку інтарэсаў спажыўцоў уключае ў сябе:
а) распрацоўку і прыняцце рэкамендацыі Камісіі, накіраванай на забеспячэнне ўліку інтарэсаў спажыўцоў;
б) правядзенне аналізу ўліку інтарэсаў спажыўцоў у асобных сферах эканомікі і падрыхтоўка на яго аснове прапаноў, накіраваных на рашэнне актуальных пытанняў інтэграцыі і ўдасканалення права Саюза ў сферы абароны правоў спажыўцоў.
11. Дзяржавы-члены вызначаюць мэтазгоднасць правядзення сацыялагічных даследаванняў з мэтай ацэнкі ўзроўню абароненасці спажыўцоў. 
12. Для забеспячэння правядзення сацыялагічных даследаванняў упаўнаважаныя органы сумесна з Камісіяй распрацоўваюць і ўзгадняюць праекты актаў органаў Саюза па метадычным суправаджэнні правядзення сацыялагічных даследаванняў з мэтай ацэнкі ўзроўню абароненасці спажыўцоў, а таксама мер па ўдасканаленні прававога рэгулявання, якія прымаюцца ў дзяржавах-членах. 
V. Меры па выпрацоўцы агульных падыходаў дзяржаў-членаў 
у сферы абароны правоў спажыўцоў
13. Камісія пры садзейнічанні дзяржаў-членаў распрацоўвае рэкамендацыі, накіраваныя на збліжэнне нацыянальных падыходаў па асноўных напрамках, вызначаных у пункце 3 Пратакола аб правядзенні ўзгодненай палітыкі ў сферы абароны правоў спажыўцоў (дадатак № 13 да Дагавора), у тым ліку:
агульныя падыходы да абароны правоў спажыўцоў пры ажыццяўленні электроннага гандлю;
агульныя падыходы да правядзення аглядаў заканадаўства дзяржаў-членаў у сферы абароны правоў.
14. Камісія сумесна з дзяржавамі-членамі забяспечвае правядзенне аналізу з мэтай ацэнкі вынікаў прымянення дзяржавамі-членамі рэкамендацый Камісіі ў сферы абароны правоў спажыўцоў.
VI. Развіццё інфармацыйнага ўзаемадзеяння паміж 
упаўнаважанымі органамі 
15. Дзяржавы-члены прымаюць меры па падтрымцы і развіцці супрацоўніцтва паміж упаўнаважанымі органамі. 
16. Упаўнаважаныя органы ажыццяўляюць узаемадзеянне з мэтай забеспячэння эфектыўнага кантролю за захаваннем правоў спажыўцоў, стварэння і ўкаранення эфектыўных механізмаў процідзеяння трансгранічнай махлярскай і зманлівай камерцыйнай практыцы, якая закранае інтарэсы спажыўцоў, на аснове пашырэння супрацоўніцтва ў сферы абароны правоў спажыўцоў.
17. Камісія сумесна з упаўнаважанымі органамі распрацоўвае і ўзгадняе дакументы, накіраваныя на развіццё ўзаемадзеяння шляхам інфармацыйнага абмену і садзейнічанне ў вырашэнні трансгранічных спрэчак з удзелам спажыўцоў (у тым ліку шляхам прыняцця рэкамендацый Камісіі па пытаннях інфармацыйнага абмену), і вызначае склад інфармацыі, якой абменьваюцца ўпаўнаважаныя органы.
18. Пры распрацоўцы дакументаў, указаных у пункце 17 гэтай Праграмы, улічваюцца патрабаванні заканадаўства дзяржаў-членаў па ахове інфармацыі, якая адносіцца да звестак абмежаванага распаўсюджвання (доступу). 
VII. Правядзенне сумесных мерапрыемстваў, накіраваных 
на асвету грамадзян дзяржаў-членаў у сферы абароны правоў спажыўцоў, а таксама на фарміраванне навыкаў рацыянальнага 
і ўстойлівага спажывання 
19. Дзяржавы-члены сумесна з Камісіяй штогод вызначаюць тэматыку, у адпаведнасці з якой упаўнаважанымі органамі праводзяцца публічныя мерапрыемствы, накіраваныя на інфармаванне і асвету грамадзян дзяржаў-членаў у сферы абароны правоў спажыўцоў, а таксама на фарміраванне навыкаў рацыянальнага і ўстойлівага спажывання.
20. Камісія сумесна з упаўнаважанымі органамі забяспечвае прыцягненне сродкаў масавай інфармацыі на прапаганду і сістэматычнае асвятленне публічных мерапрыемстваў у сферы абароны правоў спажыўцоў, якія праводзяцца ў дзяржавах-членах. 
21. Дзяржавы-члены садзейнічаюць стварэнню ўмоў для дзейнасці незалежных грамадскіх аб’яднанняў спажыўцоў, іх удзелу ў фарміраванні і рэалізацыі ўзгодненай палітыкі ў сферы абароны правоў спажыўцоў, прапагандзе і растлумачэнні правоў спажыўцоў. 
VIII. Фарміраванне механізмаў урэгулявання трансгранічных 
спрэчак з удзелам спажыўцоў
22. Дзяржавы-члены сумесна з Камісіяй забяспечваюць падрыхтоўку прапаноў па фарміраванні механізмаў урэгулявання трансгранічных спрэчак з удзелам спажыўцоў. З гэтай мэтай ажыццяўляецца сумеснае аналітычнае даследаванне праблем вырашэння трансгранічных спрэчак у сферы абароны правоў спажыўцоў, у тым ліку ў электронным гандлі, на падставе якога падрыхтоўваецца даклад, які прадстаўляецца для разгляду на пасяджэннях Кансультатыўнага камітэта і Калегіі Камісіі.
IX. Маніторынг рэалізацыі Праграмы
23. Камісія сумесна з дзяржавамі-членамі праводзяць маніторынг рэалізацыі гэтай Праграмы. 
24. Для правядзення маніторынгу ўпаўнаважаныя органы штогод, да 30 сакавіка, прадстаўляюць у Камісію інфармацыю аб выніках выканання плана мерапрыемстваў, указанага ў пункце 7 гэтай Праграмы, па стане на 31 снежня папярэдняга года. 
25. Камісія на аснове інфармацыі, прадстаўленай у адпаведнасці з пунктам 24 гэтай Праграмы, складае даклад аб выніках маніторынгу рэалізацыі гэтай Праграмы і забяспечвае яго прадстаўленне на пасяджэннях Кансультатыўнага камітэта і Калегіі Камісіі.

____________________


ДАДАТАК
да Праграмы сумесных дзеянняў дзяржаў-членаў

	правядзенне аналізу заканадаўства дзяржаў-членаў на прадмет уліку інтарэсаў спажыўцоў у асобных сферах эканомікі
	2023 год

	аналіз 
заканадаўства дзяржаў-членаў 

	Камісія

	дзяржавы-
члены


	з улікам праведзенага аналізу падрыхтоўка прапаноў, накіраваных на рашэнне актуальных пытанняў інтэграцыі і ўдасканалення права Еўразійскага эканамічнага саюза ў сферы абароны правоў спажыўцоў
	2024 год

	унясенне змяненняў у Дагавор аб Еўразійскім эканамічным саюзе ад 29 мая 2014 года, 
распрацоўка актаў органаў 
Еўразійскага эканамічнага 
саюза (пры неабходнасці)
	дзяржавы-члены

	Камісія

	прадстаўленне даклада аб рэалізацыі ўзгодненай палітыкі ў сферы абароны правоў спажыўцоў
на пасяджэнні Кансультатыўнага камітэта па пытаннях абароны правоў спажыўцоў дзяржаў-членаў Еўразійскага эканамічнага саюза (далей – Кансультатыўны камітэт)
	2025 год

	даклад 
на пасяджэнні Кансультатыўнага камітэта
	Камісія

	дзяржавы-
члены 

	3. Распрацоўка і прыняцце рэкамендацыі Камісіі 
аб правядзенні сацыялагічных даследаванняў з мэтай ацэнкі ўзроўню абароненасці спажыўцоў, а таксама эфектыўнасці мер, якія прымаюцца ў дзяржавах-членах для абароны правоў спажыўцоў (далей – сацыялагічныя даследаванні), у тым ліку рэкамендаваныя метады, аб’ект, прадмет, тэрміны правядзення і асноўныя паказчыкі даследавання, базавыя патрабаванні да сацыялагічных апытанняў, рэкамендаваны парадак абмену паміж упаўнаважанымі органамі дзяржаў-членаў у сферы абароны правоў спажыўцоў (далей – упаўнаважаныя органы) і Камісіяй інфармацыяй аб выніках праведзеных сацыялагічных даследаванняў
	2023 год


	рэкамендацыя Камісіі
	Камісія
	дзяржавы-
члены

	4. Правядзенне сацыялагічных даследаванняў 
у дзяржавах-членах (пры неабходнасці)
	2023 – 2025 гады
	інфармацыя ўпаўнаважаных органаў 
аб правядзенні сацыялагічных даследаванняў
	дзяржавы-
члены
	Камісія

	5. Аналіз вынікаў сацыялагічных даследаванняў, праведзеных у дзяржавах-членах 
	2025 год
	даклад на пасяджэнні Кансультатыўнага камітэта
	Камісія
	дзяржавы-
члены

	II. Меры па выпрацоўцы агульных падыходаў дзяржаў-членаў у сферы абароны правоў спажыўцоў

	6. Распрацоўка і прыняцце рэкамендацый, накіраваных на збліжэнне нацыянальных падыходаў у сферы абароны правоў спажыўцоў па асноўных напрамках, вызначаных у пункце 3 Пратакола аб правядзенні ўзгодненай палітыкі ў сферы абароны правоў спажыўцоў (дадатак № 13 
да Дагавора аб Еўразійскім эканамічным саюзе ад 29 мая 2014 года), у тым ліку:
	2023 – 2025 гады



	рэкамендацыі Камісіі

	Камісія
	дзяржавы-
члены

	агульныя падыходы да абароны правоў спажыўцоў 
пры ажыццяўленні электроннага гандлю
	2023 год

	
	
	

	агульныя падыходы да правядзення аглядаў заканадаўства дзяржаў-членаў у сферы абароны правоў спажыўцоў 
	2024 – 2025 гады


	
	
	

	7. Аналіз вынікаў прымянення рэкамендацый Камісіі:
	
	
	Камісія
	дзяржавы-
члены

	вызначэнне пераліку рэкамендацый Камісіі ў сферы абароны правоў спажыўцоў, у дачыненні да якіх праводзіцца аналіз з мэтай ацэнкі вынікаў іх прымянення дзяржавамі-членамі 
	2023 год

	пратакол пасяджэння Кансультатыўнага камітэта
	
	

	вывучэнне вынікаў прымянення дзяржавамі-членамі рэкамендацый Камісіі
	2024 – 2025 гады
	зводная справаздача (аналіз)

	
	

	III. Развіццё інфармацыйнага ўзаемадзеяння паміж упаўнаважанымі органамі

	8. Фарміраванне прапаноў і распрацоўка дакументаў, накіраваных на развіццё інфармацыйнага абмену ў сферы абароны правоў спажыўцоў паміж упаўнаважанымі органамі з мэтай садзейнічання ў вырашэнні трансгранічных спрэчак з улікам спажыўцоў, у тым ліку:
	2023 – 2025 гады

	
	
	

	вызначэнне складу інфармацыі, якая прадстаўляецца ў працэсе інфармацыйнага ўзаемадзеяння ўпаўнаважаных органаў
	2023 год

	склад 
інфармацыі
	дзяржавы-
члены
	Камісія

	падрыхтоўка прапаноў па механізме ўзаемадзеяння ўпаўнаважаных органаў дзяржаў-членаў з мэтай садзейнічання ў вырашэнні трансгранічных спрэчак з удзелам спажыўцоў
	2024 год

	рэкамендацыі Камісіі

	Камісія
	дзяржавы-
члены

	IV. Правядзенне сумесных мерапрыемстваў, накіраваных на асвету грамадзян дзяржаў-членаў у сферы абароны правоў спажыўцоў, а таксама на фарміраванне навыкаў рацыянальнага і ўстойлівага спажывання


	9. Вызначэнне тэматыкі сумесных мерапрыемстваў, накіраваных на інфармаванне і асвету грамадзян дзяржаў-членаў па пытаннях абароны правоў спажыўцоў, а таксама на фарміраванне навыкаў рацыянальнага 
і ўстойлівага спажывання (тэма года):
	штогод
	
	
	

	узгадненне з упаўнаважанымі органамі тэмы года, падрыхтоўка рэкамендацыі Камісіі
	2023 – 2025 гады 
	рэкамендацыі Камісіі
	Камісія

	дзяржавы-
члены

	асвятленне тэмы года ў сродках масавай інфармацыі дзяржаў-членаў, у тым ліку 
з выкарыстаннем афіцыйных рэсурсаў упаўнаважаных органаў і Камісіі 
ў інфармацыйна-тэлекамунікацыйнай сетцы
«Інтэрнэт»
	2023 – 2025 гады 

	інфармацыя ў сродках масавай інфармацыі
	дзяржавы-
члены 
	Камісія 

	10. Арганізацыя і правядзенне з удзелам грамадскіх аб’яднанняў спажыўцоў тэматычных секцый (круглых сталоў) па пытаннях абароны правоў спажыўцоў, 
у тым ліку ў рамках форумаў, канферэнцый, іншых публічных мерапрыемстваў, якія праводзяцца ў дзяржавах-членах
	2023 – 2025 гады, 
у адпаведнасці 
з графікамі правядзення мерапрыемстваў 
	выніковыя
дакументы 
	Камісія
	дзяржавы-
члены

	11. Арганізацыя і правядзенне медыйных мерапрыемстваў, прысвечаных пытанням абароны правоў спажыўцоў, 
з прыцягненнем сродкаў масавай інфармацыі
	2023 – 2025 гады
	інфармацыя ў сродках масавай інфармацыі
	Камісія
	дзяржавы-
члены

	V. Фарміраванне механізмаў урэгулявання трансгранічных спрэчак з удзелам спажыўцоў

	12. Правядзенне сумеснага аналітычнага даследавання па праблемах вырашэння трансгранічных спрэчак у сферы абароны правоў спажыўцоў, у тым ліку ў электронным гандлі, і падрыхтоўка на яго аснове абгрунтавання для фарміравання механізмаў урэгулявання трансгранічных спрэчак з удзелам спажыўцоў
	2023 – 2024 гады




	даклад на пасяджэнні Калегіі Камісіі
	Камісія
	дзяржавы-
члены

